22 



Reden derpaa blev revet ned og Ungerne dræbt, forlod Kragerne 

 Holmen. 



Medens vi opholdt os paa Lilleø, var det atter begyndt at 

 blæse. Vinden gik fra Vest til Nordvest og tog stadig til i Styrke, 

 saa vi ikke turde ro ind til Nørreholm i den lille Pram. Vi 

 roede da atter ud til Jagten for mulig at gaa lidt længere ind i 

 Fjorden; men Blæsten blev haardere og haardere, og da Søen 

 var meget urolig, turde Skipperen ikke gaa længere ind i det 

 grunde Farvand. Vi styrede da over mod Ommelshoved for at 

 lægge os der til næste Morgen, men blev af Vejret, der nu var 

 stormende, tvungen til ogsaa at opgive dette, og i Stedet for at 

 krydse over mellem Dejgrø og Ærø for at finde en sikrere Anker- 

 plads i Læ af den lange Halvø, der skyder ud mod Nord. Her 

 ankrede vi op Syd for nogle høje Bakker »Bjærgene«. 



Den 28 Maj. Stormen var taget til i Nattens Løb, og vi 

 maatte foreløbig opgive at gaa ind i Fjorden til Nørreholm. 

 Vindretningen var Nordnordvest. Kl. 8 roede Skipperen mig i 

 Land paa Halvøen ved »Bjærgene«, der gav saa meget Læ 

 for Stormen, at Landing med Prammen var mulig. 



Terrænet er her stærkt kuperet. Mellem Bakkerne, der er 

 opdyrkede, ligger Engdrag og Mosehuller, hvor en Del Viber, 

 Rødben og nogle Ryler holdt til. En Del Gul Vipstjerter saas 

 ogsaa her; Sanglærken var almindelig. Langs Strandkanten 

 saas mange Strandskader og Præstekraver. En Strandbrokfugl 

 (Charadrius squatarola) i Sommerdragt løb ude paa den tørre 

 sandede Forstrand mod NO. Mange Maager opholdt sig her, 

 flest Stormmaager, færre Hættemaager ; men Reder blev ikke set; 

 rimeligvis har det været Fugle, hjemmehørende paa den nær ved 

 Hggende Dejgrø. En næsten udvokset Vibeunge blev fundet. 



Ved Nordøstkysten, der flere Steder er ret høj med bratte 

 Klinter, saas flere Par Gravgæs og Toppet Skalleslugere, snart 

 flyvende, snart staaende paa Stranden. Hist og her paa grusede 

 og stenede Steder opholdt sig et Par Digesmutter. 



Stormen blev ved og umuliggjorde en Landgang paa Ommels- 

 hoved eller Nørreholm. 



Sidstnævnte Holm er nu landfast med Ærø og, efter hvad 

 der i Gaar blev sagt mig, ynglede ingen eller meget faa Fugle 

 der. — Fremdeles at vente paa gunstigt Vejr til en Landgang 

 der mente jeg under disse Omstændigheder ikke vilde være 

 formaalstjenligt, og efter Middag forlod vi vor Ankerplads og 



